รายชื่อผู้จัดการทีมสโมสรฟุตบอลลิเวอร์พูล

สโมสรฟุตบอลลิเวอร์พูล เป็นสโมสรฟุตบอลในอังกฤษตั้งอยู่ที่เมืองลิเวอร์พูล มณฑลเมอร์ซีไซด์ ลิเวอร์พูลชนะเลิศเฟิร์สดิวิชันครั้งแรกในปี 1901 ตั้งแต่นั้นมา สโมสรชนะเลิศลีกสูงสุดอีก 19 ครั้ง, เอฟเอคัพ 8 ใบและฟุตบอลลีกคัพ 10 ใบ สโมสรยังครองตำแหน่งเป็นผู้ชนะเลิศรายการฟุตบอลยุโรปมากที่สุดในอังกฤษถึง 6 ครั้ง โดยชนะเลิศ ยูโรเปียนคัพ/ยูฟ่าแชมเปียนส์ลีก ในปี 1977, 1978, 1981, 1984, 2005 และ 2019 สโมสรเป็นหนึ่งในยี่สิบสองผู้ก่อตั้ง พรีเมียร์ลีก ในปี 1992

ลิเวอร์พูลเคยมีผู้จัดการทีมทั้งหมด 22 คน ผู้จัดการทีมที่ประสบความสำเร็จมากที่สุดก็คือ บ็อบ เพสลีย์ โดยนำทีมชนะเลิศในรายการ ฟุตบอลลีกเฟิสต์ดิวิชัน 6 ครั้ง, แชริตีชีลด์ 6 ครั้ง, ฟุตบอลลีกคัพ 3 ครั้ง, ยูโรเปียนคัพ 3 ครั้ง, ยูฟ่าซูเปอร์คัพ 1 ครั้งและยูฟ่าคัพ 1 ครั้ง ในการเป็นผู้จัดการทีม 9 ปีของเขา ผู้จัดการทีมที่คุมสโมสรยาวนานที่สุด คือ ทอม วัตสัน ตั้งแต่ปี 1896 ถึง 1915 ทั้งหมด 19 ปี เคนนี แดลกลีช เป็นคนเดียวที่เคยเป็นผู้จัดการทีมสองครั้ง ครั้งแรกเขาคุมทีมตั้งแต่ปี 1985 ถึง กุมภาพันธ์ 1991 และครั้งที่สองตั้งแต่เดือนมกราคม 2011 ถึงเดือนกรกฎาคม 2012 

รายชื่อต่อไปนี้คือ รายชื่อคนที่ได้ดำรงตำแหน่งผู้จัดการทีมคนแรกของลิเวอร์พูลตั้งแต่ก่อตั้งในปี 1892 โดยจะแสดงระยะเวลาที่ได้ดำรงตำแหน่งและบันทึกการแข่งขันของสโมสรโดยรวม (ในแง่ของการแข่งขันที่ชนะ, เสมอและแพ้), เกียรติประวัติและความสำเร็จที่สำคัญในขณะที่ดำรงตำแหน่ง รวมไปถึง ผู้จัดการทีมชั่วคราว

ประวัติการคุมทีม
ค.ศ. 1892–1959
ผู้จัดการทีมสโมสรฟุตบอลลิเวอร์พูลคนแรกคือ วิลเลียม เอ็ดเวิร์ด บาร์คลีย์ และจอห์น แม็กเคนนา ได้รับการแต่งตั้งใน ค.ศ. 1892 บาร์คลีย์ทำหน้าที่เป็นเลขานุการ-ผู้จัดการ ดูแลด้านการบริหารของสโมสร ขณะที่แม็กเคนนาทำหน้าที่ดูแลเรื่องต่าง ๆ ในสนาม ทั้งสองคนทำงานร่วมกันในขณะที่ลิเวอร์พูลเลื่อนชั้นจากแลงคาเชอร์ลีกในฤดูกาลแรกของสโมสร อย่างไรก็ตาม แม็กเคนนาแต่งตั้ง ทอม วัตสัน เป็นผู้จัดการทีมใน ค.ศ. 1896 เขานำสโมสรชนะเลิศฟุตบอลลีกแชมเปียนชิปส์สองสมัย เมื่อสงครามโลกครั้งที่หนึ่งเกิดขึ้น วัตสันกำลังเริ่มต้นฤดูกาลที่ 19 ของเขาในฐานะผู้จัดการทีมที่แอนฟิลด์ ฤดูกาลนี้จะเป็นฤดูกาลสุดท้ายของเขา เพราะเขาเสียชีวิตในเดือนพฤษภาคม ค.ศ. 1915 ขณะมีอายุ 56 ปี เดวิด แอชเวิร์ท ได้รับการแต่งตั้งเป็นผู้จัดการทีม เมื่อฟุตบอลกลับมาแข่งขันอีกครั้งหลังสงคราม แอชเวิร์ทนำสโมสรชนะเลิศลีกสูงสุดหนึ่งสมัย หลังจากนั้น เขาก็ย้ายไปโอลดัมแอทเลติก เขาถูกแทนที่โดย แม็ต แม็กควีน ผู้อำนวยการของลิเวอร์พูลในเดือนกุมภาพันธ์ ค.ศ. 1923 และนำสโมสรชนะเลิศลีกสูงสุดหนึ่งสมัย อย่างไรก็ตาม นี่ถือเป็นจุดเริ่มต้นของช่วงเวลาที่สโมสรไม่ได้ชนะเลิศลีกสูงสุดนานกว่า 20 ปี ก่อนที่ลิเวอร์พูลจะกลับมาชนะเลิศลีกสูงสุดได้อีกครั้งใน ค.ศ. 1947 ภายใต้การคุมทีมของจอร์จ เคย์ โดยเขานำลิเวอร์พูลเข้าสู่การแข่งขันเอฟเอคัพ นัดชิงชนะเลิศ ในค.ศ. 1950 แต่แพ้ให้กับอาร์เซนอล 2–0 เขาเกษียณในปีถัดมาเนื่องจากมีสุขภาพไม่ดี ผู้จัดการทีมคนต่อมา ดอน เวลช์ กลายเป็นผู้จัดการทีมลิเวอร์พูลคนแรกที่ถูกไล่ออกหลังจากนำสโมสรตกชั้นใน ค.ศ. 1954 ฟิล เทย์เลอร์ ผู้สืบทอดตำแหน่งต่อจากเวลช์ ก็ล้มเหลวในการคว้าถ้วยรางวัลหรือเลื่อนชั้นกลับไปสู่ลีกสูงสุดในช่วงที่เขาเป็นผู้จัดการทีมเช่นกัน

ค.ศ. 1959–1991
บิลล์ แชงคลี ได้รับการแต่งตั้งเป็นผู้จัดการทีมเมื่อวันที่ 1 ธันวาคม ค.ศ. 1959 ตลอดระยะเวลา 15 ปี ของการคุมทีมของเขา แชงคลีนำสโมสรชนะเลิศลีกสูงสุดสามสมัย, เอฟเอคัพสองสมัย และยูฟ่าคัพหนึ่งสมัย ซึ่งเป็นถ้วยยุโรปใบแรกของสโมสร ช่วงเวลาที่แชงคลีทำหน้าที่ผู้จัดการทีม เขามีชื่อเสียงจากการก่อตั้งเดอะบูตรูมแห่งแอนฟีลด์ขึ้นเพื่อเป็นสถานที่สำหรับพูดคุยเรื่องกลยุทธ์กับผู้ฝึกสอนของเขา เวลาที่เขาไม่ได้บริหารสโมสร แชงคลีมักจะนั่งพิมพ์ดีดตอบจดหมายที่ส่งมาถึงเมลวูดด้วยตัวเอง แชงคลีถึงกับโทรหาแฟนบอลที่บ้านเพื่อพูดคุยเกี่ยวกับเกมการแข่งขันเมื่อวาน ในขณะที่เรื่องราวการมอบตั๋วให้แฟนบอลของเขานั้นไม่มีที่สิ้นสุด เมื่อแชงคลีเกษียณใน ค.ศ. 1974 ผู้ช่วยของเขา บ็อบ เพสลีย์ ก็ทำหน้าที่แทน โดยเพสลีย์นำสโมสรชนะเลิศลีกสูงสุดหกสมัย และยูโรเปียนคัพสามสมัย กลายเป็นผู้จัดการทีมที่ประสบความสำเร็จมากที่สุดในประวัติศาสตร์ของสโมสร เมื่อเพสลีย์เกษียณใน ค.ศ. 1983 ผู้ช่วยของเขา โจ เฟแกน ก็ทำหน้าที่แทน และสืบทอดประเพณีของเดอะบูตรูม โดยเขานำสโมสรชนะเลิศลีกสูงสุด, ยูโรเปียนคัพ และลีกคัพ ในฤดูกาลแรก เขานำสโมสรเข้าสู่นัดชิงชนะเลิศยูโรเปียนคัพอีกครั้ง แต่การแข่งขันถูกบดบังด้วยภัยพิบัติสนามกีฬาเฮย์เซล และเขาก็เกษียณหลังจากนั้นไม่นาน กองหน้า เคนนี แดลกลีช ได้รับการแต่งตั้งเป็น ผู้เล่น-ผู้จัดการทีม คนแรกของสโมสร เขานำสโมสรชนะเลิศลีกสูงสุด และเอฟเอคัพในฤดูกาลแรก แดลกลีชนำสโมสรชนะเลิศลีกสูงสุดสองสมัย และเอฟเอคัพหนึ่งสมัย ในฤดูกาลต่อมา อย่างไรก็ตาม ภัยพิบัติฮิลส์โบโรกลับบดบังช่วงเวลาที่เขาเป็นผู้จัดการทีม และเป็นหนึ่งในเหตุผลที่แดลกลีชลาออกในวันที่ 22 กุมภาพันธ์ ค.ศ. 1991

ค.ศ. 1991–2015
ค.ศ. 2015–2024

 คำสำคัญ 

คำสำคัญเกี่ยวกับสถิติ:
แข่ง = นัดที่แข่ง
ชนะ = นัดที่ชนะ
เสมอ = นัดที่เสมอ
แพ้ = นัดที่แพ้
ชนะ % = อัตราส่วนในการชนะ

คำสำคัญเกี่ยวกับเกียรติประวัติ:
L1 = ฟุตบอลลีกดิวิชัน 1/พรีเมียร์ลีก
L2 = ฟุตบอลลีกดิวิชัน 2/แลงคาเชอร์ลีก
FA = เอฟเอคัพ
LC = อีเอฟแอลคัพ
CS = เอฟเอคอมมิวนิตีชีลด์
EC = ยูฟ่าแชมเปียนส์ลีก
UC = ยูฟ่ายูโรปาลีก
US = ยูฟ่าซูเปอร์คัพ
WC = ฟุตบอลชิงแชมป์สโมสรยุโรปและอเมริกาใต้/ฟุตบอลชิงแชมป์สโมสรโลก

ผู้จัดการทีม
 นับเฉพาะการแข่งขันอย่างเป็นทางการ 

+หมายเหตุ* ผู้จัดการทีมรักษาการ

+รายชื่อผู้จัดการทีมสโมสรฟุตบอลลิเวอร์พูลชื่อสัญชาติตั้งแต่จนถึงบันทึกเกียรติประวัติอ้างอิงรวมจอห์น แม็กเคนนา020000000221000000030000000000100000000110000000010000000000100000000100000000000000000000312030100106003631102010010100033020400009*000000000000100000010001000001000000000000121011060010110104000000000016 พฤษภาคม 201200010000014 ตุลาคม 20150000000000เยือร์เกิน คลอพพ์1012110118ปัจจุบัน1000000001

หมายเหตุ

เชิงอรรถ
ทั่วไป


เฉพาะ

บรรณานุกรม




ผู้จัดการทีม